
                                                      for                             Orgnr. 893 049 592
Vik Båtforening (VBF)

Fastsatt av årsmøte den 28.03.2026


§ 1	Navn og formål:	
Foreningens navn er Vik Båtforening, Flatanger.  Båtforeningen er en ideell og frivillig forening med ikke fortjenestebasert formål.
Foreningens formål er i første rekke å arbeide for ivaretakelse av
- båteiernes interesser på en slik måte at det gir grunnlag for trivsel
- ivareta etablering og drift av Vik Båtforenings marina
- besørge utbredelse av fritidsbåtlivet som rekreasjon og kystkultur
- besørge utvikling av kunnskap om sjøvett, sikkerhet og ivareta marint miljøvern
- ivareta medlemmenes og allmenhetens interesser og rettigheter til bruk av skjærgården som   
   rekreasjonsområde.
- samarbeide med alle andre organisasjoner og off. myndighet til fremme av båtfolkets interesser.

§ 2	Medlemskap:
Alle som anerkjenner foreningens vedtekter og reglement, kan bli medlem. Medlemmene plikter å holde seg til vedtektene, reglementet og de vedtatte beslutninger. Mislighold av vedtekter, innbetalinger og reglement kan medføre opphør av medlemskap og eventuell dertil hørende båtplass, og behandles løpende av styret. Medlemskap følger kalenderåret. Inn- og utmeldinger skal skje skriftlig.  Kontingent betales ut det år man er medlem.
Det er hvert medlems plikt å følge og verne om foreningens interesser innenfor de vedtekter og reglement som finnes.

§ 3	Tap av medlemskap  
Medlem som ved sin oppførsel vekker anstøt og forargelse og virker til skade for foreningen, kan ekskluderes av styret etter et varsel om mulig eksklusjon på forhånd er sendt medlemmet.
Eksklusjon kan innankes for årsmøtet.
	
§ 4 	Medlemskontingent og innbetalinger:
Medlemskontingent, årsavgift og innskudd fastsettes av årsmøtet ved flertall. Medlemskontingent er betaling for medlemskap. Årsavgift er betaling for båtplass, og innskudd er rentefritt innskudd til båtforeningen for den båtplass som er tildelt. Innskudd tilbakebetales ved oppsigelse av båtplass, senest etter videresalg av båtplassen.
Medlemskontingent og årsavgift skal betales i henhold til forfallsdato på faktura.

§ 5	Tildeling av båtplass
Styret står for tildeling av båtplasser innenfor det reglement som er vedtatt. Båtplasser skal opprettes med standard kontrakt.
	
§ 6	Skade og ansvar
Det enkelte medlem bærer ansvar for båt og ferdsel for de lokaliteter som foreningen rår over. Skade som påføres tredjeperson, skal erstattes av den som har forvoldt skaden.  Alle plikter å tegne ansvarsforsikring for båter som er tildelt plass.




§ 7	Foreningens organer
	Foreningens organer er:
1. Årsmøte
1. Styret
1. Eventuelle komiteer

§ 8.1	Årsmøtet
Årsmøtet er foreningens øverste myndighet. Ordinært årsmøte avholdes årlig og innen utgangen av mars. Innkalling til årsmøte skal skje minimum 14 dager før møtet avholdes. Saker som av medlem ønskes tatt opp på årsmøtet sendes styret senest 14 dager før årsmøtet avholdes. Forslag til endring av vedtekter skal være styret i hende senest 1 mnd. før årsmøtet.
Ved innkalling til årsmøtet skal medlemmer orienteres om forslag til vedtektsendringer i tilknytning til innkallingen. Ett medlem har en stemme.

Årsmøtet behandler:
1. Godkjenning av innkalling
2. Valg av møteleder
3. Valg av sekretær
4. Valg av 2 representanter til å underskrive protokoll
5. Årsberetning
6. Revidert regnskap
7. Fastsetting av medlemskontingent og avgifter
8. Godtgjøring til tillitsvalgte
9. Handlingsplan
10. Budsjett
11. Eventuelle endringer av vedtekter- og reglement
12. Innkomne saker
13. Valg

Beslutninger fattes med simpelt flertall. Ved stemmelikhet er leders stemme avgjørende.
Endring av vedtekter vedtas av det ordinære årsmøtet med 2/3 flertall.

Valg:
· Leder velges særskilt for ett år av gangen.
· Det velges 4 styremedlemmer, herav en Vedlikeholdsleder. Styremedlemmer velges for 2 år av gangen, men dog slik at det hvert år utgår 1-2 medlemmer.
· Det velges 2 varamedlemmer til styret for ett år av gangen
· Det velges en vedlikeholdskomite med 3 medlemmer, inklusiv vedlikeholdsleder
· Valgkomite med 2 medlemmer velges for ett år av gangen
· Medlemmer som har betalt medlemskontingent har stemmerett

§ 8.2	Styret:
Styret forestår den daglige drift innenfor de rammer årsmøtet har vedtatt og eventuelle offentlige reguleringer bestemmer.
Styret konstituerer seg selv med nestleder og ledere for andre nødvendige funksjoner. Styret velger regnskapsfører.
Styret er beslutningsdyktig når leder/nestleder og 2 styremedlemmer er til stede.
Leder har dobbeltstemme ved stemmelikhet.
Signatur og prokura: Leder og nestleder i fellesskap.





§ 9 	Ekstraordinært årsmøte
Ekstraordinært årsmøte sammenkalles når styret finner det nødvendig eller når minst 1/3 av medlemmene forlanger det. Innkalling skjer med minst en ukes varsel, hvor de oppgaver som skal behandles oppgis


§ 10	Oppløsning:
Oppløsning av Vik Båtforening kan kun skje ved vedtak på årsmøtet etter at saken er utsendt til medlemmene etter regler for innkalling. Oppløsning vedtas av det ordinære årsmøtet med 2/3 flertall.
Ved oppløsning skal resterende midler, etter at alle innskudd er innløst og alle kreditorer har fått sitt, gå til allmennyttig formål eller til annen liknende frivillig virksomhet.

§ 11	Dugnad:
Styret fastsetter etter behov dugnadsplikt til medlemmer som har båtplass. Det henvises for øvrig til reglement. 

§ 12	Tvister og Søksmål:
Tvister mellom foreningens medlemmer forelegges Styret skriftlig til avgjørelse. Styrets avgjørelse kan ankes til Årsmøtet.
Ved søksmål legges foreningens vedtekter og reglement til grunn.

§ 13	Vik båtforening registrerer følgende personopplysninger om sine medlemmer: Navn, adresse, mobilnummer, e-post adresse og båtplass. Disse opplysningene deles med Kongelig Norsk Båtforbund (KNBF). Dette gjøres for at Vik båtforening skal kunne bruke KNBF ` medlemssystem – slik at alle medlemmer kan få tildelt medlemsnummer og dra nytte av alle KNBF `s medlemsfordeler. 
	
For å lette intern kommunikasjon mellom styret i Vik båtforening og foreningens medlemmer så vil ovennevnte opplysninger bli delt i saker der dette ansees hensiktsmessig. 

Hvis det ikke er ønskelig at ovennevnte personopplysninger deles så må dette meldes skriftlig til Vik båtforening ved styreleder.      

